מתה לסקס

מתה לסקס (באנגלית: Dying for Sex) היא מיני-סדרת דרמה קומית אמריקאית בהפקת ערוץ FX עבור פלטפורמת FX on Hulu ולדיסני פלוס. הסדרה בכיכובה של מישל ויליאמס והיא מבוססת על סדרת פודקאסטים באותו השם מאת ניקי בוייר. הסדרה יצאה לאור ב-4 באפריל 2025.
 בסיס העלילה 
עלילת הסדרה מבוססת על סיפורה האמיתי של מולי קוצ'ן, שלאחר שאובחנה עם סרטן שד גרורתי שלב 4 מחליטה לסיים את נישואיה ולעזוב את בעלה מזה 15 שנה, שמגילוי המחלה הוא רואה בה אישה חולה ולא רעיה נחשקת, ולאחר שהוא מזהיר אותה מסכנות בריאותיות של סקס עם זרים. לאחר פגישה עם המטפלת שלה היא ערכה רשימת מטרות להשלים עד מותה, עם מטרה לחוות אורגזמה עם בן זוג, והיא מחליטה שבזמן שנותר לה לחיות היא תתמסר להרוות את התשוקה שלה למין ולחקור לעומק את מיניותה. היא בוחרת בחברתה הטובה ביותר, ניקי, ללוות אותה בתקופה הקצרה שנותרה לה לחיות, במטרה לצאת ל"מסע סקס" ולגלות את מיניותה.

 שחקנים
 מישל ויליאמס בתור מולי
 ג'ני סלייט בתור ניקי
 רוב דילייני בתור הבחור השכן
 דייוויד ראשה בתפקיד ד"ר פנקוביץ
 אסקו ג'ולי בתור סוניה
 ג'יי דופלאס בתור סטיב
 קלווין יו בתור נואה
 סיסי ספייסק בתור גייל

 הפקה 
בנובמבר 2023 הוכרז כי מישל ויליאמס לוהקה לככב בסדרה, בעוד שאליזבת' מריוות'ר וקים רוזנשטוק אמונות על הפקת הסדרה, בתפקיד השואו ראנר. בינואר 2024 ג'ני סלייט הצטרפה לצוות השחקנים. באפריל הצטרפו השחקנים רוב דילייני, דייוויד ראשה, אסקו ג'ולי, ג'יי דופלאס, קלווין יו וסיסי ספייסק.

הצילומים לסדרה החלו במרץ 2024 בניו יורק.

 פרקים 
מס.שםשם בעבריתבימויכותבים1"Good Value Diet Soda"דיאט סודה במחיר טובשאנון מרפיסיפור: קים רוזנשטוק ואליזבת מריוות'ר; עיבוד לתסריט: קים רוזנשטוק2"Masturbation is Important"חשוב לאונןכריס טיגשילה קלגן3"Feelings Can Become Amplified"הרגשות עשויים להיות מועצמיםכריס טיגקיישה זולר4"Topping is a Sacred Skill"חדירה זו מיומנות מקודשתשאנון מרפימדלן ג'ורג'5"My Pet"חיית המחמד שלישאנון מרפיהאריס דאנוב6"Happy Holidays"איחולים לחגיםשאנון מרפיסאשה סטיוארט וסברינה וו7"You're Killing Me, Ernie"אתה הורג אותי, הרנישאנון מרפיאליזבת מריוות'ר8"It's Not That Serious"זה לא כזה רצינישאנון מרפיקים רוזנשטוק

 ביקורות 
הסדרה זכתה לרוב לביקורות מהללות. הסדרה קיבלה דירוג של 97% באתר Rotten Tomatoes, ו-7.0 ב-IMDb.

 לוסי מנגן מהגרדיאן כתבה כי "המסע האירוטי של מישל וויליאמס היא טלוויזיה מהפכנית" והעניקה לסדרה דירוג של חמישה כוכבים. 
 טום גליאטו מהמגזין פיפל כתב כי "להופעה של וויליאמס יש שבריריות נוגעת ללב וקסם עדין". 
 מבקרת התרבות של הלוס אנג'לס טיימס, מרי מקנמרה, כתבה כי "זה יכול להיות 'סיפור האהבה' של המאה הזו". 
 לילי לופבורו מהוושינגטון פוסט כתבה כי ""קומדיית הסרטן" הבלתי שגרתית הזו היא תענוג בלתי סביר". 
 ניק הילטון כתבה באינדפנדט כי "עם העניין שלה בפטיש, הסדרה היא, במובן מסוים, מפורשת יותר מתוכניות טלוויזיה רבות שעסקו במין בעבר. זה מרגיש כאילו יש מודל מתהווה לסדרות... שעוברות את הגבול בין קומדיה לדרמה מבלי להתחייב לחלוטין לאף אחת מהן." 
 ג'ודי ברמן כתבה בטיים כי "הסדרה הופכת לסיפור הסרטן הנדיר שחוגג את החיים... מבלי להתכווץ מרוחו של המוות." 
 סמדר שילוני כתבה ב-ynet כי "המשחק של מישל וויליאמס הוא הג'וקר - אי-אפשר להפריז בהערצה לאופן שבו היא צוללת אל הדמות שלה ומפיחה בה חיים, תרתי משמע". 
 הניו יורק מגזין הכתיר את הסדרה בתור "הסדרה הקינקית ביותר בטלוויזיה". 
 לירון רודיק מטיים אאוט הגדיר את הסדרה כ"סדרה מצוינת על סרטן. אבל לא על סקס". 
 באתר מאקו נכתב כי הסדרה "די טרחנית" וכי "'מתה לסקס' הופכת עם הפרקים לסוג של דרמה woke-ית טרחנית ודי מעייפת... גם הרגעים הבודדים שבה שכן אמורים להצחיק לא ממש מצליחים במשימה הזו."

 פרסים ומועמדויות 
פרסתאריךקטגוריהעבורתוצאהמקורפרס הטלוויזיה של ג'ותהם2 ביוני 2025סדרה מוגבלת פורצת דרךקים רוזנשטוק, אליזבת מריוותר, יוצרות; ניקי בויר, קתי סיריק, אליזבת מריוותר, שאנון מרפי, קתרין פופ, קים רוזנשטוק, מישל ויליאמס, מפיקים בפועלההופעה הראשית הטובה ביותר בסדרה מוגבלתמישל ויליאמסהופעת המשנה הטובה ביותר בסדרה מוגבלתג'ני סלייטפרס אמי לבידור בפריים טיים6 בספטמבר 2025הליהוק הטוב ביותר בסדרה מוגבלת/אנתולוגיה או סרטג'יני בכרך וג'סיקה דניאלסהתלבושות העכשוויות הטובות ביותר בסדרה מוגבלת/אנתולוגיה או סרטמליסה טות', קן המילטון, קרוליין קירוגה, כריסטין רומרי ודייוויד ברנטההרכב המוזיקלי הטוב ביותר הסדרה מוגבלת או אנתולוגית, סרט או ספיישל (פסקול דרמטי מקורי)אריאל מרקס14 בספטמבר 2025מיני-סדרה או סדרת האנתולוגיה הטובה ביותר"מתה לסקס"השחקנית הראשית הטובה ביותר במיני-סדרה או סדרת אנתולוגיה או סרטמישל ויליאמסשחקן המשנה הטוב ביותר במיני-סדרה או סדרת אנתולוגיה או סרטרוב דלנישחקנית המשנה הטובה ביותר במיני-סדרה או סדרת אנתולוגיה או סרטג'ני סלייטהבימוי הטוב ביותר במיני-סדרה או סדרת אנתולוגיה או סרטשאנון מרפיהכתיבה הטובה ביותר במיני-סדרה או סדרת אנתולוגיה או סרטרוזנשטוק מריוותר, אליזבת מריוותר וקים רוזנשטוקפרס בחירת מבקרי הטלוויזיה4 בינואר 2026המיני-סדרה הטובה ביותרהשחקנית הטובה ביותר במיני-סדרה או סרט טלוויזיהמישל ויליאמס

 קישורים חיצוניים 

 קדימון הסדרה, באתר יוטיוב

 הערות שוליים 

קטגוריה:פוקס: תוכניות וסדרות
קטגוריה:דיסני+: תוכניות וסדרות
קטגוריה:סדרות דרמה
קטגוריה:סדרות קומדיה רומנטית אמריקאיות